Kort før en kortvarig og måske midlertidig mildning i vejret er der nu konstateret istykkelser på op til 50 centimeter i Limfjorden. Langs kysten fra Læsø Rende til ud for Randers Fjord er der nu tæt drivis 15 centimeter tyk, oplyser Istjenesten under Søværnets Operative Kommando. Det er usædvanligt med så store istykkelser allerede inden nytår. De to statslige isbrydere ligger foreløbig standby i havn i Frederikshavn, men den lille bugserbåd "Stevns" fungerer som isbryder i Limfjorden og ved Hals ved Limfjordens udmunding i Kattegat.

Referat:
Isen i Limfjorden er nu op til 50 centimeter.